钦定古今图书集成/明伦汇编/闺媛典/第065卷 > 邓琳祥妻林氏
## 钦定古今图书集成/明伦汇编/闺媛典/第065卷 > 邓琳祥妻林氏

按《沙县志》：“林氏，邓琳祥妻，三元人。年二十四，有盛色。
嘉靖庚申，广兵乱，焚劫三元，林被掳，贼百计欲污之，
至死不受辱，詈骂不绝口。贼怒，按剑犹骂不辍。贼将
杀之，林引颈受戮。贼截首剜舌，毁其尸而去。”

===真序妻林氏===按《松溪县志》：林氏，庠生真序妻。序往郡，舟覆而没，氏
年十四，请于族，以次房子枢为嗣。及卜葬，嘱枢作双
冢。葬之日，即欲以身从姑，泣曰：“我年老，汝死则我随
之矣。”强扶出之。后姑亡，氏年二十有七，为姑殡殓毕，
以簪珥分诸妯娌，遂不食，越十五日而卒，因合葬焉。